kardosdrur/scandi-wiki huggingface dataset:
Mizuho Financial Group

(), forkortet MHFG, eller blot kaldet Mizuho er en japansk bank- og finanskoncern med hovedsæde i Ōtemachi-distriktet i Chiyoda i Tokyo. Navnet "" betyder bogstaveligt talt "ris i overflod" og symbolsk betyder det høst.

Koncernen har aktiver for 2 billiarder amerikanske dollars og driver Mizuho Bank, Mizuho Corporate Bank, Mizuho Trust og Mizuho Securities. Koncernens samlede aktiver gør det til den næststørste finanskoncern i Japan. Bankforretningen havde i 2013 aktiver på 1.794,537 mia. amerikanske dollars, hvilket gjorde den til den tredjestørste i Japan efter MUFG og Japan Post Bank, og den 15. største i verden. Koncernens primære børsnotering er på Tokyo Stock Exchange.

Mizuho forretningsområder dækker finansielle services inklusive bankforretning, værdipapirer, kapitalforvaltning, osv. og har mere end 68.000 medarbejdere fordelt på 30 lande. Koncernen fungerer også som den primære virksomhed i keiretsuen Mizuho Group, som er etableret af det tidligere DKB Group og tidligere Fuyo Group.

Divisioner og datterselskaber 
Mizuho deler sine forretningsområder i fire divisioner:

privatkundeområdet 
Mizuho er aktiv på privatkundeområdet med over 515 afdelinger og over 11.000 pengeautomater. Mizuho Bank er den eneste udover Japan Post Bank, der har filialer i hvert af Japans præfekturer. Banken betjener over 26 mio. japanske husstande, 90.000 små- og mellemstore virksomheder og privatkunde-brokere under navnet Mizuho Investors Securities nationwide.

 Mizuho Bank
 Mizuho Investors Securities
 Mizuho Capital

Globale virksomheder 
 Mizuho Corporate Bank
 Mizuho Securities

Global værdi- og kapitalforvaltning 
 Mizuho Trust
 Mizuho Private Wealth Management
 Mizuho Asset Management
 DIAM

Strategiske associerede selskaber 
 Mizuho Financial Strategy, formerly Mizuho Holdings, Inc.
 Mizuho Research Institute
 Mizuho Information & Research Institute

Kontorer

Sponsorater 
Tokyo International Marathon

Historie 
Mizuho blev oprindeligt etableret som Mizuho Holdings, Inc. ved fusionen af Dai-Ichi Kangyo Bank, Fuji Bank og Industrial Bank of Japan i 2000.

Mizuho Financial Group, Inc. blev etableret i januar 2003 og blev moderselskab til Mizuho Holdings, Inc. som et led i en omstrukturering af virksomheden. 

1. oktober 2005 blev alle datterselskaber til Mizuho Holdings overført til direkte kontrol under Mizuho Financial Group. Mizuho Holdings, var nu ikke længere en bankvirksomhed og skiftede navn til Mizuho Financial Strategy, som nu fokuserer på konsulentydelser.

Konkurrenter 
 Mitsubishi UFJ Financial Group
 Sumitomo Mitsui Financial Group

Kilder

Eksterne henvisninger 

 Mizuho Financial Group 
 Mizuho Financial Group Inc. by Google Finance
 Mizuho Watch by Inner City Press

Finansielle servicevirksomheder fra Japan
Virksomheder i Tokyo
Etableret i 2000
Banker fra Japan
Metal Cup 2014-15

Metal Cup 2014-15 var den 23. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringens navn refererede til dens sponsor, Dansk Metal.

Turneringen havde deltagelse af 12 hold:
 Alle ni hold fra Metal Ligaen 2013-14.
 De tre bedste hold fra Divisionen 2013-14.
De fire semifinalister fra Metal Ligaen 2013-14, SønderjyskE Ishockey, Frederikshavn White Hawks, Aalborg Pirates og Herning Blue Fox, var direkte kvalificeret til kvartfinalerne, mens de otte øvrige hold i første runde spillede om de sidste fire kvartfinalepladser.

Turneringen blev vundet af Herning Blue Fox, som dermed vandt titlen for andet år i træk og syvende gang i alt (heri medregnet titler vundet af moderklubben Herning IK). I finalen besejrede midtjyderne SønderjyskE Ishockey med 2-1. Kampen blev afgjort knap fire minutter før tid, hvor Brad Schell med en perfekt styring rettede et skud fra Bjørn Uldall af. Det var sjette år i træk, at turneringen blev vundet af Herning Blue Fox eller SønderjyskE Ishockey.

Resultater

Første runde 

I første runde spillede de otte lavest rangerende hold om fire pladser i kvartfinalerne. De fire hold blev parret i fire opgør, der blev afgjort i én kamp.

Kvartfinaler 

I kvartfinalerne spillede de fire vindere fra 1. runde sammen med de fire hold, der sad over i 1. runde, om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, der blev afgjort over to kampe. Lodtrækningen blev foretaget den 12. november 2014 og resulterede i følgende opgør, der blev spillet i perioden 9. - 11. januar 2015:
 Aalborg Pirates − SønderjyskE Ishockey
 Herning Blue Fox − Rødovre Mighty Bulls

Finale 

Finalen blev spillet den 15. februar 2015 i SE Arena i Vojens med deltagelse af de to semifinalister.

Se også 
 Superisligaen 2014-15
 Divisionen 2014-15

Kilder / eksterne henvisninger 
DIU Stats - Metal Cup 2014-15  
Metal Ligaen - Kamp- og resultatliste for Metal Cup 2014-2015  
Metal Ligaen - Brad Schell matchvinder i ægte Metal Cup-drama (15. februar 2015)  
Metal Ligaen - Rundt om Metal Cup-finalen 2014/15 (16. februar 2015)  
Metal Ligaen - Galleri: Masser af Metal Cup-finalefotos (16. februar 2015)

Noter 

Ishockey i 2014
Ishockey i 2015
Pokalturneringen i ishockey
Bengt Djurberg

Bengt Ludvig Djurberg (23. juli 1898 i Stockholm - 2. november 1941 smst) var en svensk skuespiller og sanger.

Filmografi (udvalg) 
 1939 – Mot nya tider .... Johan Dahlberg
 1939 – Sjöcharmörer .... Kaptein Forssing
 1937 – Skicka hem nr. 7 ... Bertil Bevert
 1936 – Familjen som var en karusell .... Ernst Andersson
 1936 – 33.333 .... Tore Fredin
 1935 – Ebberöds bank .... John Andrews
 1933 – Två man om en änka .... Paul Rosencrona
 1933 – Bomans pojke .... Gösta Boman
 1932 – Pojkarna på Storholmen .... Bertil Frigård
 1932 – Vi som går kjøkkenveien .... Gunnar Andersson
 1931 – Skepparkärlek .... Erik Jerker Norman
 1931 – En kärleksnatt vid Öresund .... Gunnar Ohlson
 1930 – Fridas visor .... Åke Brunander
 1929 – Den starkaste .... Gustaf
 1928 – Cafe X .... Karl Kraft, journalist
 1928 – Gustaf Wasa del II .... Rasmus Jute
 1927 – Troll-Elgen .... Hans Trefothaugen
 1926 – Ebberöds bank .... Viggo
 1925 – Karl XII (film) .... Sven Björnberg
 1919 – Sången om den eldröda blomman

Eksterne henvisninger 
 

Skuespillere fra Sverige
Personer fra Stockholm
Venstresocialisternes Ungdom

Venstresocialisternes Ungdom, forkortet VSU, var fra 1984 til 1992 partiet Venstresocialisternes ungdomsorganisation. Organisationen blev oprettet for at styrke VS' rekruttering af unge. I begyndelsen havde VSU fraktionsdannelse i lighed med hvad man så i partiet, men efter det første år havde to af de tre fraktioner forladt organisationen, så fra 1985 var fokus mere på at konsolidere organisationen end på at opdele sig.

VSU havde tre organisatoriske principper:
Dobbeltorganisering - det forventedes af alle medlemmer, at de også var aktive i fagforening, elevorganisation eller lignende
Aktivitetspligt - medlemmerne skulle deltage jævnligt i organisationens møder, kurser osv.
Skoling - alle medlemmer skulle undervises i socialistiske teorier

Efter oprettelsen af Enhedslisten var der nogen usikkerhed i VSU om organisationens rolle, og i 1991 skiftede man navn til Venstresocialistisk Ungdom. Da Tipsmiddelsagen i 1992 medførte en masse organisatorisk arbejde og resulterede i udsigt til to år uden tilskud, nedlagde man VSU. En del medlemmer gik med i Rebel.

Kilde 
Venstresocialisternes Ungdom (VSU) på leksikon.org

Etableret i 1984
Ophørt i 1992
Politiske ungdomsorganisationer fra Danmark
Unibet Stars Gentofte

Unibet Stars Gentofte er et professionelt ishockeyhold i Metal Ligaen med hjemmebane i Gentofte Skøjtehal. Holdet drives af Gentofte Stars Elite ApS og er den professionelle overbygning på IC Gentofte Stars. Overbygningen blev etableret i august 2014 og debuterede i Metal Ligaen i sæsonen 2014-15.

Eksterne kilder/henvisninger 
 Unibet Gentofte Stars 
 Facebook - Unibet Stars

Ishockeyklubber i Danmark
Etableret i 2014
Gentofte
X Factor 2015 (Danmark)

X Factor 2015 var 8. sæson af talentkonkurrencen X Factor, der havde premiere den 2. januar 2015 på DR1. Dommertrioen bestod af Remee, Lina Rafn og Thomas Blachman, der også var med i 2008, 2009, og 2014. Værten var ligeledes Eva Harlou fra forrige sæson.

Konkurrencens forløb 
Dommertrioen bestod af komponist Thomas Blachman, der havde været med i syv sæsoner i alt, Infernal-sangerinde Lina Rafn, der havde været med i fire sæsoner i alt, og musikproducer Remee, der havde været med i fem sæsoner i alt. Værten var Eva Harlou, der havde været med siden sæson 7.

Konkurrencen bestod af auditions i København og Aarhus, 5 Chair Challenge, bootcamps og live shows. Superbootcamp er blevet udskiftet med 5 Chair Challenge. Auditions forgår i et studie. Præmien i X Factor 2015 er udgivelsen af en ep, hvoraf én af singlerne indspilles af den amerikanske producer RedOne, der tidligere har produceret får Lady Gaga og Nicki Minaj. Desuden for vinderen lov til at møde skaberen af X Factor-konceptet, Simon Cowell.

De tre finalisters vindersange udkom på finaledagen den 27. marts 2015. Emilie Esthers sang "Undiscovered" var skrevet af Remee og Karen Poole. Ivarsson, Bang & Neumanns sang "Story of My Life" var skrevet af Jihad Rahmouni, Cimo Fränkel og Roël Donk. Jógvans sang "Best Kept Secret" var skrevet af Jógvan, Lina Rafn, Jeppe Federspiel og Jakob Birch Sørensen.

Finalister 
 – Vinder
 – Andenplads
 – Trejdeplads

Live shows

Statistik 
Farvekoder:

Live shows

Uge 1 (13. februar) 
 Tema: Signatur-sange

  Nanni fremførte en dansk oversættelse af "On the Way Down" af Patrick Dorgan.

Dommerne stemte ud
 Blachman: Jógvan
 Remee: Nanni
 Rafn: Nanni

Uge 2 (20. februar) 
 Tema: Grammy-nominerede hits

Dommerne stemte ud
 Remee: Finn & Rie
 Blachman: Tannaz Hakami
 Rafn: Finn & Rie

Uge 3 (27. februar) 
 Tema: (program 100) Moderne hits

Dommerne stemte ud
 Remee: Sophia
 Rafn: Baraa Qadoura
 Blachman: Sophia

Uge 4 (6. marts) 
 Tema: Danske kunstnere

Dommerne stemte ud
 Rafn: Tannaz Hakami
 Blachman: Ingen. Blachman nægtede at stemme på Baraa Qadoura, men da det er kutyme, at mentoren til begge finalister afgør hvem, der skal forlade X Factor, gik hans stemme formelt til Baraa.
 Remee: Tannaz Hakami

Uge 5 (13. marts) 
 Tema: Sange fra film (akkompagneret af DR Big Bandet)

Dommerne stemte ud
 Remee: Ivarsson, Bang & Neumann
 Blachman: Baraa Qadoura
 Rafn: Baraa Qadoura

Uge 6 (20. marts) 
 Tema: Seervalg; dommervalg
 Gæsteartist: Basim ("Picture in a Frame" og "I Believe I Can Fly")

Uge 7 (27. marts) 
 Tema: Frit valg; duet med gæsteartist; vindersingle
 Gæsteartist: Ulige Numre ("Halvnøgen"); Julias Moon ("Palace"); Stine Bramsen ("The Day You Leave Me"); OMI ("Cheerleader")
 Gruppeoptrædener: "Break Free" (Ariana Grande featuring Zedd; fremført af Ivarsson, Bang & Neumann, Emilie Esther, og Jógvan); "Born This Way" (Lady Gaga; X Factor 2015-deltagere); "Vi er helte" (fremført af Bjørnskov og X Factor 2015-finalisterne)

Afsnit og seertal

Referencer 

2015 (Danmark)
Begivenheder i 2015
Sumitomo Mitsui Financial Group

(, ) er en japansk bank- og finansvirksomhed etableret af Sumitomo Mitsui Banking Corporation i 2002. Koncernen har hovedsæde i Chiyoda i Tokyo. I 2013 havde koncernen aktiver for 1.497 mia. amerikanske dollars, hvilket gjorde den til Japans fjerdestørste bankkoncern og verdens 21. største. Koncernen har 62.379 ansatte (2011).

Datterselskaber 
 Sumitomo Mitsui Banking Corporation
 Sumitomo Mitsui Card Company. Limited
 Sumitomo Mitsui Finance and Leasing Co., Ltd.
 The Japan Research Institute. Limited
 SMBC Friend Securities Co., Ltd.
 Daiwa SB Investments Ltd.
 Daiwa Securities SMBC Co., Ltd.

Historie

December 2002
Sumitomo Mitsui Financial Group, Inc. (SMFG) er etableres gennem aktieoverførsel fra Sumitomo Mitsui Banking Corporation. SMFG bliver børsnoteret på Tokyo Stock Exchange, Osaka Securities Exchange og Nagoya Stock Exchange.

Februar 2003
Sumitomo Mitsui Card Company, Limited, SMBC Leasing Company, Limited og The Japan Research Institute bliver 100 % ejede datterselskaber til SMFG.

Kilder

Eksterne henvisninger

 Officielle website: http://www.smfg.co.jp/english/

Finansielle servicevirksomheder fra Japan
Mitsui
Virksomheder i Tokyo
Etableret i 2002
Sumitomo
Banker fra Japan
Sankt Michaels Kirke (Hildesheim)

Sankt Michaels Kirke i Hildesheim i den tyske delstat Niedersachsen, er bygget i ottoniansk (før-romansk) stil .

Historie 
Kirken blev opført mellem 1010 og 1020 under biskop Bernward af Hildesheim på et symmetrisk plan med to apsisser som var karakteristisk for den ottoniansk-romanske arkitektur i Stamhertugdømmet Sachsen. Efter renoveringer og udvidelser i det ellevte, tolvte og fjortende århundrede blev kirken fuldstændig ødelagt i et luftangreb 22. marts 1945. Kirken blev genopbygget fra 1950 til 1960. Michaelskirken er fra 1985 sammen med Hildesheim Domkirke på UNESCOs liste over verdens kulturarv.

Et mindefrimærke på 2,20 euro blev udgivet 2. januar 2010 og i 2014 blev kirken motiv på bagsiden af en tysk 2 euro mindemønt.

Arkitektur 

Interiøret, særlig trætaget med den malede stukkatur og kristussøjlen i bronze med relieffer fra kristi liv er værdifulde eksempler fra de romanske kirker i det tysk-romerske rige.

Eksterne kilder/henvisninger 

Kirker i Tyskland
Tokio Marine

er en japansk multinational forsikringskoncern med hovedsæde i Tokyo. Koncernen var fra 2002 og indtil 2008 kendt som Millea Holdings. Det er den største ejendoms- og ulykkesforsikringskoncern i Japan målt på omsætning. Tokio Marine har 29.000 medarbejdere fordelt på 38 lande.

Koncernen er oprindeligt grundlagt i 1879 som Tokio Marine Insurance og er dermed det ældste forsikringsselskab i Japan. Millea Holdings blev i 2002 etableret som et moderselskab til Tokio Marine Insurance og Nichido Fire Insurance, forud for de to selskabers fusion.

Datterselskaber 
Indenrigs ikke-livsforsikringsforretning
 Tokio Marine & Nichido Fire Insurance Co.
 Nisshin Fire & Marine Co.
 E.design Insurance
 Tokio Marine Millea SAST
Indenrigs livsforsikringsforretning
 Tokio Marine & Nichido Life Insurance Co.
 Tokio Marine & Nichido Financial Life Insurance Co.
Internationale forsikringsdivision
 Philadelphia Insurance Companies
 Tokio Marine Asia - Regional HQ for Asia Pacific 
 Kiln Group
 Delphi Financial Group
Øvrige ikke-forsikringsrelaterede forretninger
 Tokio Marine Asset Management

 Tokio Marine & Nichido Career Service Co.
 Millea Real-Estate-Risk Management
 Tokio Marine & Nichido Facilities
 Millea Mondial
 Tokio Marine Nichido Samuel

Kilder 
 Tokio Marine Holdings - Annual Report 2011 
 Tokio Marine Holdings - Annual Report 2008

Eksterne henvisninger 

 Company website (engelsk)

Forsikringsselskaber
Virksomheder i Tokyo
Finansielle servicevirksomheder fra Japan
Mitsubishi
Etableret i 2002
Niels Johannes Rasmussen Abel

Niels Johannes Rasmussen Abel (født 22. august 1895 i Bandholm, Lolland, død 24. november 1944 i Buchenwald koncentrationslejr, Tyskland) var en dansk politibetjent, som under 2. verdenskrig døde i koncentrationslejren Buchenwald.

Liv 
Niels Abel var søn af tømrer Anders Peder Rasmussen Abel og Otine Sofie Nielsen.

Niels Abel havde siden 1918 været ansat ved Københavns Politi. Den 19. september 1944 blev han interneret af tyskerne i forbindelse med deres aktion imod det danske politi. Under fangenskabet i koncentrationslejren Buchenwald døde han. Hans urne blev nedsat den 19. september 1945 på Bispebjerg Kirkegård i København.

Niels Abel var gift med Valborg Alvilda Abel, og de havde tre børn.

Kilder 

Politifolk fra Danmark
Ofre for Holocaust fra Danmark
Georg Ernst Hinzpeter

Georg Ernst Hinzpeter (født 9. oktober 1827 i Bielefeld, død 29. december 1907 sammesteds) var en tysk pædagog.

Hinzpeter  blev Dr. phil. 1850, 1866 lærer for den senere tyske kejser Vilhelm. Han ledede prinsens opdragelse indtil 1877 og vedblev også senere at stå i den fortrolige rådgivers forhold til sin tidligere elev. Han udgav 1888 en karakterstudie, Kaiser Wilhelm II, eine Skizze nach der Natur gezeichnet, der gjorde megen opsigt.

Kilder 
 

Pædagogik
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Bielefeld
Lærere
Pierre Bouvier

Pierre Charles Bouvier (født 9. maj 1979) er en fransk-canadier musiker, mest kendt for at være forsangeren i pop punk bandet Simple Plan.

Musikere fra Frankrig
Musikere fra Canada
Auguste Escoffier

Georges Auguste Escoffier  (28. oktober 1846 i Villeneuve-Loubet – 12. februar 1935 i Monte Carlo) var en fransk køkkenchef og forfatter.

Han ændrede næsten egenhændigt driften af restauranter. Fra buffetter med 20-30 retter udstillet, til servering à la russe, hvor retterne blev båret ind, efterhånden som gæsterne var klar til dem. Escoffier var også den første til at skrive menuen ud, og han var på Savoy Hotel i London foregangsmand i skabelsen af à la carte køkkenet. På Savoy skabte han desserten Pêche Melba.

Han skrev A.Escoffier's Store Kogebog, der udkom på fransk i 1908 med titlen Ma Cuisine. Den blev revideret adskillige gange inden forfatterens død i 1935. I Danmark blev den udgivet i 1908-09 af H. Hagerups Forlag under titlen Kunsten at koge. I 1927 udkom den i en ny udgave, oversat og bearbejdet af køkkenchef Otto Bock. 2. oplag i 1972 og 3 oplag i 1976.

Referencer 
 

Kokke fra Frankrig
Personer fra Frankrig
Kvinden i buret (film)

Kvinden i buret er en dansk thrillerfilm fra 2013, baseret på bogen af sammen navn af Jussi Adler-Olsen. Filmen er instrueret af Mikkel Nørgaard. Filmen solgte over 700.000 biografbilletter.

Plot 

Carl Mørck, en uortodoks og desillusioneret vicekriminalkommisær, er en af Københavns Politis skarpeste hjerner. Han har samarbejdsvanskeligheder og er derfor blevet stuvet af vejen i kælderen under Politigården. Her sættes han i spidsen for Afdeling Q, som er politiets nyoprettede afdeling for "sager under særlig bevågenhed". I virkeligheden skal han og hans nye makker Assad få tiden til at gå med at katalogisere en række gamle uopklarede sager. De er på sporet af en sag, der trækker spor langt ind i toppen af dansk politik. Den fremadstormende unge danske folketingspolitiker Merete Lynggaard forsvandt sporløst fem år tidligere.

Rollebesætning 
 Nikolaj Lie Kaas som Carl Mørck
 Fares Fares som Assad
 Sonja Richter som Merete Lynggaard
 Mikkel Boe Følsgaard som Uffe	
 Søren Pilmark som Marcus Jacobsen
 Peter Plaugborg som Lars Henrik 'Lasse' Jensen
 Troels Lyby som Hardy	
 Patricia Schumann som Søs Norup	
 Eric Ericson som Johan Lundquist	
 Marijana Jankovic som Tereza	
 Claes Ljungmark som Larsson	
 Lucas Lynggaard Tønnesen som Lasse (barn)

Referencer

Eksterne Henvisninger 

Danske film fra 2013
Thrillerfilm fra Danmark
Dansksprogede film
Film baseret på værker af danske forfattere
Film fra Danmark (administrationskategori)
Stephan Kleinschmidt

Stephan Kleinschmidt (1. marts 1977) er en dansk-tysk lokalpolitiker i Sønderborg byråd, valgt for Slesvigsk Parti, kulturudvalgsformand i Sønderborg Kommune og medlem af bestyrelsen for Nordisk Informationskontor i Sønderjylland.
Ved Folketingsvalget 2015 var han opstillet for Radikale Venstre og blev førstesuppleant i Sydjyllands Storkreds.

Kilder 

Personer fra Sønderborg
Kommunalbestyrelsesmedlemmer fra Slesvigsk Parti
Ontake

også kaldet  (engelsk: Mount Ontake) er den næsthøjeste vulkan i Japan på 3.067 meter.

Vulkanen Ontake er lokaliseret 100 km nordøst for Nagoya og 200 km vest for Tokyo. Den grænser op til byerne Kiso og Ōtaki i Nagano-præfekturet og Gero i Gifu-præfekturet.

Stratovulkanen har fem kratersøer, med  i 2.905 meters højde som Japans højest beliggende bjergsø.

Ontake betragtes som et helligt bjerg.

Udbrud 
Ontake blev betragtet som inaktiv indtil oktober 1979, hvor der forekom en række eksplosive udbrud.

Der var mindre ikke-eksplosive udbrud i 1991 og 2007.

Den 27. september 2014 omkring kl. 11:52 lokal tid gik vulkanen uden forvarsel i udbrud. Der havde ikke forinden været jordskælv, der kunne have varslet om det freatiske udbrud. Bjerget er en populær turistattraktion for vandrere, og der befandt sig derfor flere hundrede re på bjergsiderne, da vulkanen gik i udbrud. Den 1. oktober 2014 oplyste de japanske myndigheder, at 47 personer omkom ved udbrudet, hvilket gør udbruddet til det meste dødelig udbrud i Japan siden 1903.

Galleri

Kilder

Eksterne henvisninger 

 "Ontake-san, Japan" on Peakbagger

Vulkaner i Japan
Otto Bock (køkkenchef)

Otto Bock (1883 - 1947) var en dansk køkkenchef.

Han blev udlært som kok på Hotel Phønix og rejste derefer til udlandet, hvor han i en periode var hos Auguste Escoffier på Carlton Hotel i London. I 1913 blev han køkkenchef på Hotel d’Angleterre i København, og var fra 1930 selvstændig restauratør og caterer. Han oversatte og bearbejdede i 1927 Escoffiers Ma Cuisine, 1. udgave 1908, med titelen A.Escoffier's store Kogebog.

I 1987 kom nogle af hans efterladte papirer til Det Kongelige Biblioteks håndskriftafdeling, og samme år udkom hans Gastronomisk Kalender på Finn Jacobsens Forlag. Den er på mere end 800 sider i fire bind og giver menuforslag til årets 365 dage med toretters frokost og treretters middag.

Referencer

Eksterne henvisninger 
 Bock, Otto i Gastronomisk Leksikon
 Claus Meyer: Almanak, 2010

Kogebogsforfattere fra Danmark
Kokke fra Danmark
Eerbeek

Eerbeek er en by (cirka 10.000 indbyggere) beliggende i provinsen Gelderland i det nordlige Holland.
Eerbeek er kendt for sin papirindustri, der er opbygget omkring bækken Eer, hvorfra navnet Eerbeek stammer, da beek direkte oversat betyder bæk.

Byer i Gelderland
Sammenslutningen af Unge Med Handicap

Sammenslutningen af Unge Med Handicap (Forkortet: SUMH; Tidligere: De Samvirkende Invalideorganisationers Ungdom) er en dansk ungdomspolitisk paraplyorganisation for unge med handicap, der blev stiftet i 1981, foreningen har i dag omkring 4.000 medlemmer. Den 1. august 2008 skiftede organisationen navn til sit nuværende. Foreningens nuværende formand er Mads Brix Baulund og næstformand Sigrid Stilling Netteberg.

Medlemsorganisationer 
I Sammenslutningen af Unge Med Handicap er der 12 medlemsorganisationer:
 Dansk Blindesamfunds Ungdom
 Danske Døves Ungdomsforbund
 Dansk Epilepsiforenings Ungdomsudvalg
 Foreningen Danske Døvblindes ungdom
 ForeningeN af Unge med Gigt
 Hovedtropperne
 Høreforeningens Ungdomsudvalg
 Muskelsvindfondens Ungdomsgruppe
 SIND Ungdom
 Spastikerforeningens Ungdom
 ULF-Ungdom
 Ungdomskredsen - Dansk Handicap Forbund

Henvisninger 
 Hjemmeside

Handikap
Ungdomsorganisationer i Danmark
Carl Hintze

Carl Adolf Ferdinand Hintze (17. august 1851 i Breslau — 28. december 1916 sammesteds) var en tysk mineralog. 

Hintze var professor i krystallografi og mineralogi ved Universitetet i Breslau fra 1886 til sin død. Hans hovedfortjeneste er udgivelsen af Handbuch der Mineralogie, langt den fyldigste håndbog i denne videnskab; begyndt at udkomme 1889, var den endnu ikke afsluttet ved hans død.

Kilder 

 

Mineraloger fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Breslau
Ernest-Eugène Hiolle

Ernest-Eugène Hiolle (født 5. maj 1834 i Valenciennes, død 5. oktober 1886 i Bois-le-Roi ved Paris) var en fransk billedhugger. 

Under Grandfils og Jouffroy som lærere blev hans kunst ledet ind på stærkt akademiske baner, som han efterhånden frigjorde sig for i sin stræben efter det udtryksfulde og virkelighedstro. Hans første bekendte arbejder var den formfine statue af Narcis (1869) og den livfulde gruppe Arion på delfinen: (1870, begge i Luxembourg); senere fremkom Victoria for et krigermonument i Cambrai med mere. Desuden skabte han en mængde karakteristiske portrætbuster: af Robert-Fleury, Viollet-le-Duc, Chenavard, Carpeaux etc.

Kilder 

  

Billedhuggere fra Frankrig
Franskmænd i 1800-tallet
Lavoslav Ružička

Lavoslav Ružička eller Leopold Ružička ForMemRS (født 13. september 1887 i Vukovar, død 26. september 1976 i Mammern) var en kroatisk videnskabsmand og modtager af Nobelprisen i kemi i 1939 sammen med Adolf Butenandt. Han arbejde hovedsageligt i Schweiz og modtog otte honoris causa doktorater i naturvidenskab, medicin og jura; syv priser og medaljer, 24 æresmedlemskaber af kemiske, biokemiske og andre naturvidenskabelige selskaber.

Referencer 

Nobelprismodtagere i kemi
Kemikere fra Kroatien